
REFERAT
Societatea Cooperativa UNIREA este o unitate infiintata in vederea incadrarii persoanelor cu handicap, care isi desfasoara activitatea din anul 1991 cu persoane cu diferite grade de invaliditate, autorizata de Autoritatea Nationala pentru Persoane cu Handicap. 

Societatea Cooperativa UNIREA a avut inchirite spatii cu alta destinatie decat aceea de locuinta situate in Timisoara, str. Iancu Vacarescu nr. 20, p-ta Sf. Gheorghe nr. 4, str. Eugeniu de Savoya nr. 11, str. Dacilor nr. 21 si Bv. Regele Carol nr. 2 pe care le-a cumparat de la Consiliul Local al Municipiului Timisoara conform prevederilor Legii nr. 550/2002 cu plata in rate.

 Societatea Cooperativa UNIREA a achitat integral preturile spatiilor enumerate mai sus dar datorita achitarii ratelor cu intarziere sau calculat majorari de intarziere in cuantum de 60861,03 lei.

Prin cererea nr. 96/19.11.2007 inregistrata la Primaria Municipiului Timisoara cu nr. D82007 – 004414/19.11.2007, Societatea Cooperativa UNIREA, solicita scutirea la plata majorarilor de intarziere calculate ca urmare a achitarii cu intarziere a ratelor aferente spatiilor cu alta destinatie cumparate potrivit dispozitiilor Legii nr. 550/2002 motivat de situatia economica dificila a societatii din lunile respective, perioada in care societatea nu a avut suficiente comenzi pentru prestari servicii si productie care sa acopere valoarea ratelor.

Prin Legea nr. 448/06.12.2006 privind protectia si promovarea drepturilor persoanelor cu handicap se prevede la art. 81, alin.1, lit.c faptul ca unitatile protejate autorizate beneficiaza de urmatoarele drepturi :

c) alte drepturi acordate de autoritatile administratiei publice locale finantate din fonduri proprii.

In sedinta din data de 04.12.2007 a Comisiei de analiză a spaţiilor cu altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin Hotărârea  nr. 288/2005 s-a avizat favorabil solicitarea Societatii Cooperativa UNIREA hotarandu-se sa propunem Consiliului Local al Municipiului Timisoara, un proiect de hotarare in acest sens.

Având în vedere cele de mai sus :

PROPUNEM :
1. Prezentarea catre Consiliul Local al municipiului Timisoara a unui proiect de hotarare privind scutirea Societatii Cooperativa UNIREA, societate autorizata de Autoritatea Nationala pentru Persoane cu Handicap la plata majorarilor de intarziere in cuantum de 60861,03 lei, calculate ca urmare a achitarii cu intarziere a ratelor aferente spatiilor comericale si de prestari servicii cumparate potrivit dispozitiilor Legii nr. 550/2002 privind vanzarea spatiilor comerciale proprietate privata a statului si a celor de prestari de servicii, aflate in administrarea consiliilor judetene sau a consiliilor locale, precum si a celor aflate in patrimoniul regiilor autonome de interes local. 

